రద్దయిన పెద్ద నోట్ల స్థానంలో భారత రిజర్వు బ్యాంకు (ఆర్బిఐ) ఇప్పటి వరకు విడుదల చేసిన కొత్త కరెన్సీ విలువ ఎంత? మొత్తం చలామణిలో ఉన్న నగదు ఎంత? బ్యాంకుల్లో ఉన్న సొమ్ము ఎంత? ఈ లెక్కలకు సంబంధించి ఆర్బిఐ చేసిన ప్రకటనకు పార్లమెంటరీ కమిటీ ముందు బ్యాంకు గవర్నర్ ఉర్జిత పటేల్ వెల్లడించిన వివరాలకు మధ్య తేడా విశ్లేషకులను తికమకపెడుతోంది. వివరాల్లోకి వెళితే...పార్లమెంటరీ కమిటీకి ఉర్జిత అందజేసిన వివరాల ప్రకారం... రద్దయిన పెద్ద నోట్ల స్థానంలో ఆర్బిఐ 9.2 లక్షల కోట్ల రూపాయల కొత్త కరెన్సీ విడుదల చేసింది.ఆర్బిఐ రెగ్యులర్గా విడుదల చేసే డేటా ప్రకారం ప్రస్తుతం చలామణిలో ఉన్న కరెన్సీ విలువనే 9.5 లక్షల కోట్ల రూపాయలు. చలామణిలో ఉన్న కరెన్సీలో రద్దు కాకుండా ఉన్న చిన్న నోట్లు కూడా ఉంటాయి. చలామణిలో కొనసాగుతున్న ఈ చిన్న నోట్ల విలువ 2.53 లక్షల కోట్ల రూపాయలు.చలామణిలో ఉన్న మొత్తం కరెన్సీ విలువ నుంచి ఈ చిన్న డినామినేషన్ కరెన్సీ నోట్ల విలువను మినహాయిస్తే చలామణిలో ఉన్న కొత్త 500, 2,000 రూపాయల నోట్ల విలువ 6.97 లక్షల కోట్ల రూపాయలుగా తేలుతుంది.పాతనోట్ల స్థానే 9.2 లక్షల కోట్ల రూపాయలు.. అంటే రద్దయిన కరెన్సీ విలువలో 60 శాతం మార్కెట్లోకి తెచ్చినట్టు ఆర్బిఐ గవర్నర్ చెబుతుంటే, ఆర్బిఐ వెల్లడించిన గణాంకాల ప్రకారం చూస్తే, 6.96 లక్షల కోట్ల రూపాయలు అంటే రద్దయిన కరెన్సీ విలువలో కేవలం 45 శాతం మాత్రమే కొత్త నోట్లుగా మార్కెట్లోకి వచ్చాయి. ఈ అంకెల వైరుధ్యం విశ్లేషకులను నివ్వెరపరుస్తోంది. ఇంతకంటే మరో చిత్రమైన అంశం కూడా ఆర్బిఐ పార్లమెంటరీ కమిటీకి సమర్పించిన వివరాల్లో ఉంది.జనవరి 13 నాటికి ప్రజలు బ్యాంకులనుంచి వితడ్రా చేసుకున్న మొత్తం 9.7 లక్షల కోట్ల రూపాయలున్నట్టు ఆర్బిఐ పార్లమెంటరీ కమిటీకి వెల్లడించినట్టు బ్లూమ్బర్గ్ వార్తా సంస్థ విశ్వసనీయ సమాచారాన్ని ఉటంకిస్తూ తెలిపింది. చలామణిలో ఉన్న నగదు విలువనే 9.2 లక్షల కోట్ల రూపాయలైనప్పుడు అంతకంటే మించి అంటే 9.7 లక్షల కోట్ల రూపాయలను వితడ్రా చేయడం ఎలా సాధ్యం? ఆర్బిఐ లెక్క ప్రకారం చలామణిలో ఉన్న నగదు కంటే 50 వేల కోట్ల రూపాయలు ఎక్కువగా ప్రజలు బ్యాంకుల నుంచి వెనక్కి తీసుకున్నారు.
raddayina pedda notla sthaanamlo bhaarata rijarvu byaanku (arbi) ippati varaku vidudala chesina kotta corrensy viluva entha? mottam chalaamanilo unna nagadu entha? byaankullo unna sommu entha? ee lekkalaku sambandhinchi arbi chesina prakatanaku parlamentary commity mundu byaanku gavarnar urjita patel velladinchina vivaraalaku madhya teda vislaeshakulanu tikamakapedutondi. vivaraalloki velithe...parlamentary kamiteeki urjita andajesina vivaraala prakaaram... raddayina pedda notla sthaanamlo arbi 9.2 lakshala kotla roopaayala kotta corrensy vidudala chesindi.arbi regularga vidudala chese data prakaaram prastutam chalaamanilo unna corrensy viluvane 9.5 lakshala kotla roopaayalu. chalaamanilo unna correnseelo raddu kakunda unna chinna notlu kuudaa untaayi. chalaamanilo konasaagutunna ee chinna notla viluva 2.53 lakshala kotla roopaayalu.chalaamanilo unna mottam corrensy viluva nunchi ee chinna denamination corrensy notla viluvanu minahaayisthe chalaamanilo unna kotta 500, 2,000 roopaayala notla viluva 6.97 lakshala kotla roopaayalugaa telutundi.paatanotla sthaane 9.2 lakshala kotla roopaayalu.. ante raddayina corrensy viluvalo 60 saatam marketloki tecchinattu arbi gavarnar chebutunte, arbi velladinchina ganankala prakaaram chuste, 6.96 lakshala kotla roopaayalu ante raddayina corrensy viluvalo kevalam 45 saatam matrame kotta notlugaa marketloki vachayi. ee ankela vairudhyam vislaeshakulanu nivveraparustondi. intakante maro chitramaina amsam kuudaa arbi parlamentary kamiteeki samarpinchina vivaraallo undi.janavari 13 naatiki prajalu byaankulanunchi vitadra chesukunna mottam 9.7 lakshala kotla roopaayalunnattu arbi parlamentary kamiteeki velladinchinattu bloomberg varta samstha vishwasaneeya samaachaaraanni utankistuu telipindi. chalaamanilo unna nagadu viluvane 9.2 lakshala kotla roopaayalainappudu antakante minchi ante 9.7 lakshala kotla roopaayalanu vitadra cheyadam ela saadhyam? arbi lekka prakaaram chalaamanilo unna nagadu kante 50 vela kotla roopaayalu ekkuvagaa prajalu byaankula nunchi venakki teesukunnaru.